《送何似公伍国开就省试》
明代·李孙宸

荒径初归秋气清，送君羽翮又南征。马蹄十里槐风趁，兰楫三江桂月明。

赋就黄金生顾盼，梦中彩笔竞纵横。北山莫漫惊猿鹤，上国春林待早莺。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。